《得子次叔毅韵》
宋代·孙觌

病木空中穴万蚁，龙卧泥蟠鞭不起。老气干霄四十围，雷折苍皮半生耳。

人言种木十年期，桐已生孙竹有儿。添丁哇笑已堪喜，老干轮囷只自奇。

刀头舐蜜何草草，平地变作褒斜道。我独爱之遗以安，家住鹿门山窈窕。

阿奴碌碌在眼中，逢时不愿黑头公。三尺茅茨十具牛，不如长作多田翁。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。